Odd Gleditsch

Odd Gleditsch (1894–1990) var en norsk forretningsmann. Han er kjent for å ha grunnlagt malingfirmaet Jotun i 1926. Gleditsch hadde i 1920 etablert en fargehandel, med hvalfangstindustrien som sitt hovedmarked. Før det hadde han i seks sesonger deltatt på hvalfangstekspedisjoner til Sørishavet.

Gleditsch var en habil elgjeger og hadde æresmedlemskap i Norges Jeger- og Fiskerforbund. I 1965 ble han utnevnt til ridder av 1. klasse av St. Olavs Orden.Tildelinger - Odd Gleditsch - kongehuset.no

I 1965 ble han også portrettert i NRKs programserie En askeladd i norsk næringsliv.

Hans sønn Odd Gleditsch jr. (1929-2023) fortsatte å videreutvikle selskapet. Det samme gjorde barnebarnet Bjørn Ole Gleditsch (f. 1963) som også ble ordfører (H) i Sandefjord.

 Referanser 

 Litteratur 
 Sverre Mitsem, Torstein Bryn (1970) Odd Gleditsch. En mann og hans verk.

 Eksterne lenker 
 Odd Gleditsch - Store norske leksikon

Kategori:Norske industrigründere
Kategori:Norske hvalfangere
Kategori:Riddere av 1. klasse av St. Olavs Orden
Kategori:Personer fra Sandefjord kommune